རྒྱུན་ཐག་གི་ས་གཅོད་བཞུགས་སྭོ། །
།སྟོན་
་པ་ཐུགས་རྗེ་ཆེ་ལ་ཐབས་མཁས་པ། ཐམས་ཅད་མཁྱེན་པའི་ཡེ་ཤེས་
དང་ལྡན་པ་དེས། ཐུགས་རྗེ་ཆེན་པོ་བྱིན་གྱིས་བརླབས་ཤིང་བཤད་པ་སྤྱིར་ལུང་དང་
མན་ངག་ལྟ་སྤྱོད་དང༌། རྒྱུད་དང་གསུམ་གྱི་འཆད་ལུགས་ཀྱིས། དེ་ལ་རྒྱུད་ཐམས་
ཅད་ཀྱི་འཆད་ལུགས་ཀྱིས་ནི། ཕུན་སུམ་འཚོགས་པའི་གླེང་གཞི་ལྔ་ཡིས་འཆད་ཅིང་
སྟོན། ལྟ་སྤྱོད་ཐམས་ཅད་ཀྱི་ལུགས་ཀྱིས་ནི། རྩིས་འགོ་རྣམ་པ་ལྔ་ཡིས་འཆད་ཅིང་
སྟོན། ལུང་དང་མན་ངག་ཐམས་ཅད་ཀྱི་ལུགས་ཀྱིས། བརྒྱུད་པའི་རྒྱུད་ཁུངས་ཀྱིས་
འཆད་ཅིང་སྟོན། དེ་ལ་མན་ངག་འདི་ནི། མན་ངག་གཞན་དང་མཐུན་པར།
དོན་རྣམ་པ་ལྔ་ཡིས་འཆད་ཅིང་སྟོན་ཏེ། དེ་གང་ཞེ་ན། ལོ་རྒྱུས་ཀྱི་དོན་དང༌། རྩ་
བའི་དོན་དང་། ཡང་དག་པའི་དོན་དང་། དགོས་ཆེད་ཀྱི་དོན་དང་། ཚིག་གི་དོན་
དང་ལྔའོ། །དེ་ལ་ལོ་རྒྱུས་ཀྱི་དོན་ནི། མན་ངག་འདི་ཅི་ལྟར་བྱུང་པའི་ཁུངས་བསྟན་པ་
ནི།རྣམ་པ་ཐམས་ཅད་མཁྱེན་པའི་རྒྱལ་པོ། རིག་པ་ཀུན་ཏུ་བཟང་པོའི་ཀུན་གཞི་རྣམ་
པར་དག་པའི་དབྱིངས་ལ། མ་བྱུང་མ་སྐྱེས་སྐྱེ་འཆི་མེད་པའི་དོན་རང་བཞིན་གྱིས་
འཆད་དོ། །ཀུན་གཞི་རྣམ་པར་དག་པའི་ཀློང་ནས། འཁོར་རྣམ་པར་ཤེས་པ་བརྒྱད་
ལ། སྐྱེ་འགགས་མེད་པའི་དོན་མ་བཅོས་པ་ནམ་མཁའ་འདྲ་བའི་དོན་དེ། རིག་པ་
ཐབས་ཀྱིས་འཆད་དོ། །དེ་ལྟ་བུ་ཉིད་ལ་ཉིད་ཐུགས་སུ་ཆུད་པ་སྟེ། སྐྱེ་འཆི་དང་འདུ་
འབྲལ་མེད་པའི་དོན་མངོན་དུ་གྱུར་པས། འཆི་མེད་གཙུག་ཕུད་ཞེས་བྱའོ། །ཐམས་
253

གསུང་རབ་སྒོ་མཛོད་རིན་པོ་ཆེའི་གླེགས་བམ།
136
ཅད་མཁྱེན་པའི་དཔལ་དུ་ཤར་བས། ཡེ་གཤེན་གཙུག་ཕུད་དུ་མཚན་གསོལ་ཏེ། རིག་
པ་ཐབས་ཀྱིས་བརྒྱུད། དེ་ནི་རྒྱུད་ཁུངས་བསྟན་པའོ། །རྩ་བའི་མན་ངག་འདི་མདོར་
བསྡུས་ནས་གསུངས་པའོ། །ཡང་དག་པ་ནི། ཚིག་དང་ཡི་གེ་བརྗོད་པ་རྣམས་བརྗོད་
དུ་མེད་པའི་བྱང་ཆུབ་སེམས་སུ་ལ་བཟླ་བར་བསྟན་པའོ། །དགོས་ཆེད་ཀྱི་དོན་ནི།
རྣམ་པར་ཤེས་པའི་ཚོགས་བརྒྱད་ལ་བཟླ་བའི་ཕྱིར་དགོས་ལ། དོན་ནི་རིག་པ་ཀུན་ཏུ་
བཟང་པོའི་དོན་ཡིན་པར་བསྟན། ཆེད་ནི་རིག་པ་ཀུན་ཏུ་བཟང་པོའི་ཆེད་ཡིན་པས་
ཀྱང་དགོས་ཆེད་ཀྱི་དོན་ནོ། །ཚིག་གི་དོན་ལ་དབྱེ་ན། བྱང་ཆུབ་སེམས་རྒྱུན་ཐག་འདི་
ཡི་དབུ་ཞབས་སུ་དོན་བཅུ་དགུ་ཡིས་བསྟན་པས། གང་ཞེ་ན། དོན་དང་པོ་ཀུན་གཞི་
རྣམ་པར་དག་པའི་དབྱིངས་ནས་རིག་པ་ཀུན་ཏུ་བཟང་པོ་ཉིད་ལ་ཉིད་གསལ་ཞིང་
ཀུན་ལ་མི་འགག་པར་འཆར་བར་ཕྱག་འཚལ་བར་བསྟན་པ་དང་། དོན་གཉིས་པ་
ཐམས་ཅད་ཀུན་ཏུ་བཟང་པོ་བྱང་ཆུབ་སེམས་ཀྱི་རང་བཞིན་ཡིན་པར་བསྟན་པ་དང་།
དོན་གསུམ་པ་ཚིག་དང་ཡི་གེས་མཚོན་དུ་མེད་པའི་བྱང་ཆུབ་སེམས་བསྟན་པ་དང་།
དོན་བཞི་པ་བྱང་ཆུབ་སེམས་ཀྱི་སེམས་ཉིད་རྟོགས་པའི་ཚད་བསྟན་པ་དང་། དོན་ལྔ་
པ་བྱང་ཆུབ་སེམས་མ་ནོར་བ་བྱང་ཆུབ་སེམས་ཀྱིས་རྟོགས་པར་བསྟན་པ་དང་། དོན་
དྲུག་པ་རང་བཞིན་གྱིས་གབ་ཅིང་སྦས་པའི་དོན་གཏན་ལ་ཕབས་ནས་བསྟན་པ་དང༌།
དོན་བདུན་པ་དེ་ལྟ་བའི་དོན་ལུང་གི་སྙིང་པོ་ཡེ་ནས་སངས་རྒྱས་པའི་དོན་མ་ནོར་
བར་བསྟན་པ་དང༌། ། དོན་བརྒྱད་པ་སེམས་མ་ནོར་བར་མཐོང་བའི་ཡེ་ཤེས་བསྟན་
པ་དང་། དོན་དགུ་པ་བྱང་ཆུབ་སེམས་སྦས་པ་མེད་པར་བསྟན་པ་དང་། དོན་བཅུ་
པ་ཐམས་ཅད་སེམས་ཀྱི་རང་བཞིན་དུ་བསྟན་དོན་བསྟན་པ་དང་། དོན་བཅུ་གཅིག་
པ་དུས་གསུམ་དུ་ཕོ་བྲང་བཏབ་པར་བསྟན་པ་དང༌། དོན་བཅུ་གཉིས་པ་བརྗོད་དུ་
མེད་པའི་བྱང་ཆུབ་སེམས་ཀྱི་ཐིགས་པ་བསྟན་པ་དང་། དོན་བཅུ་གསུམ་པ་བྱང་ཆུབ་
254

སེམས་སྡེ།
རིག་པ་སེམས་ཀྱི་རྒྱུན་ཐག
སེམས་ཀྱི་རྩིས་རིག་པ་ཀུན་ཏུ་བཟང་པོ་ཡིན་པར་བསྟན་པ་དང་། དོན་བཅུ་བཞི་པ་
བྱང་ཆུབ་སེམས་ཀྱི་རྒྱུན་ཆད་མ་ཆད་ཡིན་པར་བསྟན་པ་དང་། དོན་བཅོ་ལྔ་པ་རིག་
པ་ཀུན་ཏུ་བཟང་པོ་ལ་བཞེངས་བཞུགས་མི་མངའ་བར་བསྟན་པ་དང་། དོན་བཅུ་
དྲུག་པ་སྐྱེ་འཆི་མེད་པའི་དོན་ལ་རྩེ་གཅིག་ཏུ་གནས་པའི་དོན་བསྟན་པ་དང་། དོན་
བཅུ་བདུན་པ་བྱང་ཆུབ་སེམས་ཡེ་ཤེས་སུ་ཤར་བར་བསྟན་པ་དང་། དོན་བཅོ་བརྒྱད་
པ་བྱང་ཆུབ་སེམས་མཉམ་པའི་ངང་ལས་བཞུགས་པར་བསྟན་པ་དང་། དོན་བཅུ་
དགུ་པ་སྟོན་པ་ཀུན་ཏུ་བཟང་པོ་གཤེན་ལྷ་འོད་དཀར་གྱི་ཞལ་ཆེམས་བསྟན་པའོ། །
རྒྱུན་ཐག་གི་ས་གཅོད་དཀྱུས་རྫོགས་སོ། །
རྒྱུན་ཐག་གི་གཞུང་བཞུགས་སོསོ། །
།མི་མངོན་དབྱིངས་ནས་གསལ་བའི་དགའ་ལྡན་བྱང་ཆུབ་སེམས། རིན་
ཆེན་གཏེར་ལྡན་མངོན་དུ་གྱུར་ལ་ཕྱག་འཚལ་ལོ། །ཐམས་ཅད་ཀུན་ནས་ཟླུམ་པོའི་
སྙིང་པོ་བྱང་ཆུབ་སེམས། བོན་རྣམས་ཀུན་གྱི་རྒྱ་མཚོ་ཡིན་པར་བཤད། ཚིག་དང་ཡི་
གེའི་རྒྱུད་དུ་བཤད་པར་མ་གསུངས་ཏེ། གང་ཟག་མཐོང་བས་མི་ཟིན་པའི་དོན་དུ་ནི།
བརྡ་དང་ཟུར་གྱིས་མཚོན་ནས་ཚིག་དང་ཡི་གེར་བསྟན། བཀའ་གསང་ཐུགས་ལས་
བརྡོལ་བའི་རྨད་འབྱུང་འདི། མ་ནོར་བྱང་ཆུབ་སེམས་ཀྱི་ཐིགས་པར་བཤད། ཡང་
རྩེ་ལུང་གི་སྤྱི་དོན་བརྡོལ་ནས། གབ་སྦས་མཆོག་གི་མན་ངག་བཤད། གཏེར་ལྡན་
ལུང་གི་སྙིང་པོ་འདི། ཉིད་ལ་ཤར་བའི་ཡེ་ཤེས་ཀྱིས། མ་ནོར་མ་བཅོས་དེ་བཞིན་ཉིད།
ཐུགས་ལས་བརྡོལ་ཏེ་དྲང་པོར་བཤད། གཤེན་རབ་ཡོངས་ཀྱི་བརྡ་ཚིག་ལས། སྒོམ་
དང་མི་བསྒོམ་གཉིས་བརྗོད་དེ།དེ། སྒོམ་ཞེས་གཤེན་རབ་གང་གི་བཀའ། མི་བསྒོམ་
255

གསུང་རབ་སྒོ་མཛོད་རིན་པོ་ཆེའི་གླེགས་བམ། 136
གཏི་མུག་སུ་ཡིས་བརྗོད། ཡང་དག་སེམས་ཀྱི་ལྟད་མོ་བ། མ་ནོར་བ་ལྟ་བ་སུ་ཞིག་
ལགས། མཐོང་ནས་ངེས་པ་སུ་ཞིག་ལགས། ངེས་པའི་དོན་ལ་བརྗོད་དུ་མེད། མ་
བཅོས་སེམས་ཀྱི་དབྱིངས་ཉིད་ནས། ཐམས་ཅད་མཁྱེན་པའི་ཡེ་ཤེས་ཤར། དབྱིངས་
ནས་ཤར་ཞིང་མཁའ་ལ་ནུབ། སྦས་པ་མེད་པའི་དཀྱིལ་འཁོར་དུ། སྣང་སྲིད་ཐམས་
ཅད་ཐབས་ཀྱིས་སྦས། མཐོང་བ་མེད་པའི་ཡེ་ཤེས་ལ། སྣང་སྲིད་ཐམས་ཅད་དེ་ལ་
གསལ། བདེ་ཆེན་ལུང་གི་སྙིང་པོ་འདི། སྟོན་པས་མ་བཅོས་ཡེ་ནས་གནས། དུས་
གསུམ་སྟོན་པའི་ཕོ་བྲང་ཡིན། མཁའ་ལྟར་དག་པའི་སེམས་ཉིད་ལ། རིག་པའི་དཔྱང་
ལགས་ཅིར་ཡང་འདྲེན། ཡེ་གཤེན་རྒྱལ་པོའི་ཕོ་བྲང་ཡིན། ཅི་ཡིས་མི་འཇིགས་བོན་
ཉིད་ལ། དགོངས་པ་ཀུན་གྱི་ཕོ་བྲང་བཏབ། གཤེན་རབ་མྱ་ངན་འདས་པའི་གནས།
ལུང་དང་མན་ངག་ཅི་བརྗོད་ཀྱང་། སེམས་ཀྱི་ཨ་ཏི་མ་རྟོགས་ན། སྟོན་པའི་བཀའ་
རྒྱུད་ཚིག་གི་བཤད་ར་མཁན། བྱང་ཆུབ་སེམས་དང་ནམ་ཀྱང་ཕྲད་པར་མི་འགྱུར་ཏེ།
གེ་སྡེ་རྒྱུད་རྣམས་ཀྱི་རྩིས་མཁན་ཡིན། བྱང་ཆུབ་སེམས་ཀྱི་ཀློང་ཡངས་ནས། རིག་
པའི་ཡེ་ཤེས་བཅུད་ཤར་བ། ཇི་སྙེད་ཚིག་ཏུ་བརྗོད་པ་རྣམས། བརྗོད་དུ་མེད་པར་
གསལ་བཏབ་ན། བྱང་ཆུབ་སེམས་ཀྱི་རྩིས་མཁན་ཡིན། སེམས་ཀྱི་ལུང་བསྟན་མན་
ངག་གཏེར་བསྟན་པ། མན་ངག་ལུང་ཆེན་ཕོལ་ནས་འབྲས་བུ་ལ་བོར་ཏེ། བསམ་
ཞིང་དག་པའི་དགོངས་པ་ཡེ་ནས་བྱིན་རླབས་ཏེ། ཤིན་ཏུ་ཆེ་བའི་ཆོ་འཕྲུལ་ཇིར་ཡང་
བསྟན། བརྗོད་ཅིང་བསྔགས་པའི་དོན་ནི་ཅི་ཡང་མེད། མ་བཅོས་དབྱིངས་ནས་
ཐམས་ཅད་ཅིར་ཡང་འབྱུང་། བོན་གྱི་དབྱིངས་ཀྱི་རྒྱུན་ཐག་ཡིན། མ་གཡོས་སེམས་
ཀྱི་དབྱིངས་ནས་ཅིར་ཡང་ཤར། ། དབྱིངས་ལས་མུན་མཐའ་ཡོད་མེད་ཀྱང་། གང་གི་
རྒྱུན་ཐག་དེ་ལས་མངོན། སེམས་ལ་གཞི་རྩ་ཡོད་མེད་ཀྱང་། གང་གི་རྒྱུན་ཐག་དེ་ལ་
མངོན། མ་བཅོས་སེམས་ཀྱི་ག་བུ་ནས། མ་བསྒྲིབས་སེམས་ཀྱི་སྤྱན་ཅིག་ཤར། མཐོང་
256

སེམས་སྡེ།
རིག་པ་སེམས་ཀྱི་རྒྱུན་ཐག
བ་མེད་པར་ཐམས་ཅད་གསལ། ཐམས་ཅད་སེམས་ཀྱི་རང་བཞིན་དུ། གསལ་བ་ལ་
ཡང་མི་རྟོག་སྟེ། མཉམ་པ་ཆེན་པོའི་ཀློང་ནས་གཟིགས། མཐོང་ཚོར་མི་འཇུག་བདེ་
བའི་ལམ། བཞེངས་བཞུགས་མི་མངའ་མཉམ་པའི་ངང༌། ཀུན་ཏུ་བཟང་པོ་གཤེན་
ལྷ་འོད་དཀར་ཞལ་ན་རེ། ཡེ་གཤེན་གཙུག་ཕུད་འདི་ཉོན་ལ། ང་ཡི་ཞལ་ཆེམས་འདི་
བརྗོད་པས། ཡང་དག་སེམས་ཀྱི་དཀྱིལ་འཁོར་དུ། འཆི་མེད་གཡུང་དྲུང་གཏེར་ཅིག་
བཙུགས། རྟག་ཏུ་འདི་ལ་དམ་པར་བོན། སྟོན་པ་ཀུན་ཏུ་བཟང་པོ་གཤེན་ལྷ་འོད་
དཀར་གྱི། འདའ་ཀ་མའི་ཞལ་ཆེམས་ཡེ་གཤེན་གཙུག་ཕུད་ལ་བོར་བ་ལགས་སོ། །
བྱང་ཆུབ་སེམས་རིག་པ་རྒྱུན་ཐག་གི་དཔེ་དཀྱུས་རྫོགས་སྭོ། །རྒྱ་མཚོའ་གཏིང་དུ་རྡོ་བ་
བོར་བ་བཞིན། བསྐལ་པ་འཁྲུགས་ཀྱང་ཁར་མི་ཐོན། ཁ་ཁ་ཐམས། རྫོགས་སོ། །
257

རྒྱུན་ཐག་གི་འགྲེལ་བ་བཞུགས་སོ། །
།རིག་པ་སེམས་ཀྱི་རྒྱུན་ཐག་གི་འགྲེལ་བ་ལས། ད་ནི་ཡི་གེ་འབྲུ་ལ་བཅར་ཏེ་
བཤད་ན། མི་མངོན་དབྱིངས་ནས་གསལ་བའི་བྱང་ཆུབ་སེམས་ཅེས་པ། དོན་དང་པོ་
དཔེ་བསྟན་ཏེ། དཔེ་མི་མངོན་པ་ནམ་མཁའ། དོན་མི་མངོན་པ་བོན་ཉིད། རྟགས་
མི་མངོན་པ་ནི་སེམས་ཉིད། དཔེ་མི་མངོན་པ་ནམ་མཁའི་དུས་ན། འབྱུང་བ་དང་
སྣང་སྲིད་ཐམས་ཅད་ནམ་མཁའི་རང་བཞིན་དུ་གསལ། འབྱུང་བ་དང་སྣང་སྲིད་
ཐམས་ཅད་ནམ་མཁའི་རང་བཞིན་དུ་མྱ་ངན་ལས་འདས་པས། དགའ་ལྡན་གྱི་གནས་
དང་གཉིས་སུ་མེད་པ་ཞེས་བྱ་སྟེ། དོན་མི་མངོན་པ་བོན་ཉིད་རྣམ་པར་དག་པའི་
དབྱིངས་སུ། འཁོར་བའི་བོན་ཐམས་ཅད་ཀྱང༌། བོན་ཉིད་ཀྱི་ངང་དུ་གསལ་ཞིང་།
མྱ་ངན་ལས་འདས་པས། དགའ་ལྡན་གནས་དང་གཉིས་སུ་མེད་པའི་བྱང་ཆུབ་
སེམས་སོ། །རྟགས་མི་མངོན་པ་ཀུན་གཞི་བྱང་ཆུབ་སེམས་ཀྱི་ངང་དུ་དུས་གསུམ་གྱི་
གཤེན་རབ་ཐམས་ཅད་དང༌། ཁམས་གསུམ་གྱི་སེམས་ཅན་ཐམས་ཅད་སེམས་ཀྱི་
རང་བཞིན་དུ་གསལ། ཀུན་གཞི་བྱང་ཆུབ་ཀྱི་སེམས་ཡེ་ནས་རྣམ་པར་དག་པས།
དགའ་ལྡན་གནས་དང་གཉིས་སུ་མེད་པས་བྱང་ཆུབ་སེམས་སོ། །ཡང་འུབས་ཟེར་
བསྡུས་ནས་བཤད་པ་ན། དོན་དེ་གསུམ་ལ་ཅིའི་ཕྱིར་མི་མངོན་ཅེས་བཤད། དེ་གསུམ་
རྒྱུ་རྐྱེན་གང་ལས་ཀྱང་མ་བསྐྱེད་དོ། །མ་བསྐྱེད་པས་ནི་སྐྱེ་བའི་རྒྱུ་མི་མངོན་ནོ། །དེ་
258

སེམས་སྡེ།
༼ཕ༽
རིག་པ་སེམས་ཀྱི་རྒྱུན་ཐག
ལྟར་མ་སྐྱེད་ཕན་ཆད། དངོས་པོ་དང་མཚན་མ་ཡེ་ནས་མེད་པས། དངོས་པོ་དང་
མཚན་མར་ཡེ་ནས་མི་མངོན། དངོས་པོ་དང་མཚན་མ་མི་མངོན་ཕན་ཆད། སྐྱེ་འཆི་
དང་འདུ་འབྲལ་ཡེ་ནས་མི་མངོན། འོན་ཏང་ན་དུས་གསུམ་དུ་འབྲལ་བ་མེད་པ་དེ་ཀ་
ན་ནི་དགའ་ལྡན་ཞེས་བྱའོ། །བརྗོད་དུ་མེད་པའི་བྱང་ཆུབ་སེམས་ཅེས་དེ་ལ་བྱའོ། །
སེམས་མ་བསྒྲིབས་པའི་ཤེས་རབ་ཤར་བ་ལ། རིན་ཆེན་ཞེས་བྱ་བ་ལ། འདུ་འབྲལ་
མེད་པས་ནི་གཏེར་ལྡན་ཞེས་བྱའོ། །དོན་གཅིག་པ་ལས། རིན་ཆེན་ནི་བོན་ཉིད་ཅིར་
ཡང་མ་འགག་པའོ། ། གཏེར་ལྡན་ནི། རྒྱུ་རྐྱེན་གང་ལས་ཀྱང་མ་བསྐྱེད་པས། སྐྱེ་བ་
མེད་པའི་གཏེར་དང་ལྡན་ནོ།། །མ་སྐྱེས་པ་དང་མཚན་མའི་དངོས་པོ་ཡེ་ནས་མེད་
པས་མཚན་མ་མེད་པའི་གཏེར་དང་ཡེ་ནས་ལྡན་པས། འཆི་བའི་རྒྱུ་ཡེ་ནས་མེད་པས་
སྐྱེ་འཆི་མེད་པའི་གཏེར་དང་ཡེ་ནས་ལྡན། དེ་ལྟ་བུ་མངོན་དུ་གྱུར་པ་ལ་ཕྱག་འཚལ་
ལོ། །ཐམས་ཅད་ཀུན་ནས་ཟླུམ་པའི་སྙིང་པོ་བྱང་ཆུབ་སེམས་ཅེས་པ། དོན་གོང་དུ་
བསྟན་པ་ཀུན། རྩ་བ་ཀུན་གཞི་བྱང་ཆུབ་སེམས་ཀྱི་སྙིང་པོར་བསྟན་ཏེ། དཔེ་དོན་
རྟགས་དང་གསུམ་གྱི་མཚན་མ་དེ། ཀུན་གཞི་བྱང་ཆུབ་སེམས་སུ་གཅིག །འོན་ཏང་
དོན་དེ་གསུམ་ལས་འགྱུར་བའི་རྩ་བ་ནི་ཀུན་གཞི་བྱང་ཆུབ་སེམས་ཀྱི་ངང་དུ་གཅིག་
པས། ཟླུམ་པའི་སྙིང་པོ་ཅེས་བྱའོ། །ཀུན་གཞི་སེམས་ཀྱི་རང་བཞིན་ནི་རྒྱུ་རྐྱེན་གང་
ལས་ཀྱང་མ་བསྐྱེད་པར་ཡིད་ཆེས་པས། བོན་ཐམས་ཅད་སྐྱེ་བ་མེད་པའི་དབྱིངས་སུ་
ལ་བཅད་པས། ཀུན་ནས་ཟླུམ་ཅེས་བྱའོ། །བྱང་ཆུབ་སེམས་ལ་ཡེ་ནས་སྐྱེ་འཆི་དང་
འདུ་འབྲལ་མེད་པར་ཡིད་ཆེས་པས། བོན་ཐམས་ཅད་སྐྱེ་བ་མེད་པའི་དབྱིངས་སུ་ལ་
བཅད་པས། ཀུན་ནས་བཟླུམ་ཅེས་བྱའོ། །བྱང་ཆུབ་སེམས་ལ་དངོས་པོ་དང་མཚན་
མ་མེད་པར་ཡིད་ཆེས་པས། བོན་ཐམས་ཅད་ལ་ཡང་མཚན་མ་དང་དངོས་པོ་མེད་
པར་ཡིད་ཆེས་པས། ཀུན་ནས་ཟླུམ་ཞེས་བྱའོ། །བྱང་ཆུབ་སེམས་ལ་ཡེ་ནས
259

གསུང་རབ་སྒོ་མཛོད་རིན་པོ་ཆེའི་གླེགས་བམ། 136
དང་འདུ་འབྲལ་མེད་པར་ཡིད་ཆེས་པས། བོན་ཐམས་ཅད་ལ་ཡང་སྐྱེ་འཆི་དང་འདུ་
འབྲལ་མེད་པས་ཀུན་ནས་བཟླུམ་ཅེས་བྱའོ། །ཐམས་ཅད་ཀྱི་རྩ་བ་ཡིན་པའི་ཕྱིར་ཡང་
སྙིང་པོ་ཞེས་བྱའོ།
། ཐམས་ཅད་སེམས་བདེ་བ་ཆེན་པོའི་ངང་ལ་གསལ་བས་བྱང་ཆུབ་
སེམས་ཅེས་བྱའོ། །བོན་རྣམས་ཀུན་གྱི་རྒྱ་མཚོ་ཡིན་པར་བཤད། ཅེས་པ། ཀུན་གཞི་
བྱང་ཆུབ་སེམས་ལ་རྒྱུ་རྐྱེན་གང་ལ་ཡང་ཡེ་ནས་བསྐྱེད་དུ་མེད་པས། བོན་ཐམས་ཅད་
ཀུན་གཞི་བྱང་ཆུབ་སེམས་ཀྱི་རང་བཞིན་དུ་སྐྱེ་བ་མེད་པར་ཡིད་ཆེས་པས། སྐྱེ་བ་
མེད་པའི་རང་བཞིན་ཡིན་པར་བཤད། སེམས་ལ་ཡེ་ནས་མཚན་མ་མེད་པར་ཡིད་
ཆེས་པས་སེམས་ལས་བྱུང་བའི་བོན་ཐམས་ཅད་ཀྱང་། ཡེ་ནས་སེམས་ཀྱི་རང་བཞིན་
དུ་མཚན་མ་མེད་པར་ཡིད་ཆེས་པས། མཚན་མ་མེད་པའི་རྒྱ་མཚོ་ཡིན་པར་བཤད།
སེམས་ལ་སྐྱེ་འཆི་མེད་པར་ཡིད་ཆེས་པས། སེམས་ལས་བྱུང་བའི་སེམས་ཅན་ཐམས་
ཅད་ཀྱང་། སེམས་ཀྱི་རང་བཞིན་དུ་སྐྱེ་འཆི་མེད་པར་ཡེ་ནས་ཡིད་ཆེས་པས། སྐྱེ་འཆི་
མེད་པའི་རྒྱ་མཚོ་ཡིན་པར་བཤད། དེ་ལྟར་སེམས་སྐྱེ་འཆི་མེད་པའི་དོན་ལ་ཡིད་ཆེས་
པས་ནི། མ་སྐྱེས་པའི་བྱང་ཆུབ་སེམས་ཀྱི་དགོངས་པ་མཐར་ཕྱིན་པའོ། །སེམས་ལ་
མཚན་མ་མེད་པར་ཡིད་ཆེས་ཤིང་མངོན་དུ་གྱུར་པས། མཚན་མ་མེད་པའི་དགོངས་
པ་མཐར་ཕྱིན་པའོ། ། ཚིག་དང་ཡི་གེའི་རྒྱུད་དུ་བཤད་པར་མ་གསུང་སྟེ་ཅེས་པ། དེ་
ལྟ་བའི་བྱང་ཆུབ་སེམས་ལ་བརྗོད་ཅིང་མཚོན་དུ་མེད། སེམས་ལ་སྐྱེ་བའི་རྒྱུ་མེད་པས།
འཆི་བའི་རྒྱུ་ཚིག་དང་ཡི་གེར་བརྗོད་དུ